Document ID: 32004R1896

KOMISIJOS REGLAMENTAS (EB) Nr. 1896/2004
2004 m. spalio 29 d.
iš dalies keičiantis Reglamentą (EB) Nr. 1499/2004 dėl kai kurių ypatingų paramos Belgijos kiaušinių rinkai priemonių
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2771/75 dėl bendro kiaušinių rinkos organizavimo (1), ypač į jo 14 straipsnį,
kadangi:
(1)
Belgijoje atsiradus paukščių gripui, Belgijos valdžia nusprendė taikyti paramos priemones, taikomas perinti skirtiems kiaušiniams. Komisijos reglamentu (EB) Nr. 1499/2004 (2) šios priemonės buvo priskirtos ypatingoms paramos rinkai priemonėmis, kaip apibrėžta Reglamento (EEB) Nr. 2771/75 14 straipsnyje.
(2)
Reglamento (EB) Nr. 1499/2004 1 straipsnio 1 dalyje yra nustatomas laikotarpis, per kurį perinti skirti kiaušiniai turi būti perdirbti. 2003 m. balandžio ir gegužės mėnesiais atliktas išsamus tyrimas parodė, kad dėl veterinarinių ir sanitarinių priežasčių laikytis šio periodo yra neįmanoma. Todėl būtina jį pratęsti.
(3)
Minėtame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1499/2004 1 straipsnio 1 dalyje 2003 m. gegužės 5 d. data yra pakeičiama 2003 m. birželio 13 d. data.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 29 d.

Labels: 3
17
18
6